[{"text_idx": "#000001", "text": "Ko\u0303igi Rapla korvpalliso\u0303prade laupa\u0308evao\u0303htusse to\u0303i olulisel ma\u0308a\u0308ral po\u0303nevust juurde Sadolin spordihoones peetud ma\u0308ng BK Liepajaga. Tasava\u0308gise kohtumise vo\u0303it o\u0303nnestus seekord koju ja\u0308tta \u2013 AVIS UTILITAS Rapla vo\u0303idunumbrid 99:96."}, {"text_idx": "#000002", "text": "Avaminutitest peale oli u\u0308sna selge, et ta\u0308nane kohtumine lihtsaks ei osutu. Ehkki kodumeeskond alustas parema ha\u0308a\u0308lestusega ning suutis kiirelt eduseisu haarata, hoidis Liepaja et liidritel kindlalt kannul. Kiire ma\u0308ngutempoga avaveerandi lo\u0303puks oligi vahe juba minimaalne, Rapla peal 25:24."}, {"text_idx": "#000003", "text": "Kui teise veerandi esimestel minutitel suudeti edust veel kinni hoida, siis o\u0303ige pea see muutus. Liepaja sai hea hoo u\u0308les, mida nad viimastel kuudel mitmete vastastega u\u0308les na\u0308idanud on, ja tagaajaja rolli oli nu\u0308u\u0308d surutud hoopis kodumeeskond. Liepaja ta\u0308pse ka\u0308ega tagama\u0308ngijad hoolitsesid selle eest, et vahe uuesti ja uuesti kuni kuue punktini ka\u0308rises. Rapla poolelt hoidis aga olukorra kontrolli all eelko\u0303ige kapten Kajupank, kelle dikteerimisel Liepajat samas ka eest ei lastud. Poolaeg ku\u0308lalismeeskonnale 48:43."}, {"text_idx": "#000004", "text": "Kogu teine poolaeg kulges a\u0308a\u0308rmise tasava\u0308gisuse ta\u0308he all. Kaheku\u0308mne ma\u0308nguminuti jooksul lo\u0303i viik tabloole ette rohkem kordi, kui pealtvaatajana lugedagi jo\u0303udis ning kuna initsiatiiv oli ma\u0308ngupildis siiski kergelt ku\u0308laliste ka\u0308es, oli pinge Rapla saalis pidevalt o\u0303hus. Pa\u0308riselt saigi ma\u0308ng otsustatud alles viimase mo\u0303neku\u0308mne sekundi jooksul, kuna 49 sekundit kellal ja tablool oli viimane viik \u2013 95:95. Seeja\u0308rel lahendas viimase va\u0308hem kui minuti kodumeeskond veidi edukamalt \u2013 Hunter Michelsoni lay-up, Indrek Kajupanga edukas lauavo\u0303itlus, va\u0308lja vo\u0303ideldud viga ja kaks tabavat vabaviset ja tablool 99:96. Samad numbrid ja\u0308id tabloole ka mo\u0303ni sekund hiljem, kui ko\u0303las lo\u0303pusireen."}, {"text_idx": "#000005", "text": "Rapla kangelane oli ta\u0308na o\u0303htul kahtlemata Indrek Kajupank, kellelt vo\u0303imsad 28 puntki, lisaks ka 4 lauapalli. Topeltduubliga 20 punkti+11 lauapalli andis oma tugeva panuse vo\u0303idu suunas ka Dominique Hawkings."}, {"text_idx": "#000006", "text": "AVIS UTILITAS Rapla so\u0303idab ja\u0308rgmiseks kohtumiseks Tallinnasse \u2013 3. veebruaril vo\u0303tab meeskonna seal kell 16.00 algavas ma\u0308ngus vastu TALTECH. Kodusaali on po\u0303hjust sammud seada neljapa\u0308eval, 7. veebruaril, kui Raplasse so\u0303idab turniiritabelis va\u0308ga la\u0308hedal asuv rivaal Pa\u0308rnu Sadam. Sellest ma\u0308ngust vo\u0303it vo\u0303tta on absoluutselt po\u0303himo\u0303tteline ku\u0308simus ja selleks on kahtlemata vaja kuuenda mehena va\u0308ljaku ko\u0303rvale ko\u0303iki Rapla kossufa\u0308nne!"}]